
Parlamentul  României

Camera  Deputaţilor
Comisia pentru Sănătate                                          Comisia pentru Muncă

           şi Familie
                                                           şi Protecţie Socială

Nr. 28/306 /  8  iunie  2006                                     Nr. 27/ 306 / 8  iunie 2006

BIROULUI PERMANENT

AL

CAMEREI DEPUTAŢILOR,
Vă înaintăm, alăturat, raportul comun asupra proiectului de Lege pentru aprobarea Ordonanţei Guvernului nr.23/2006 privind creşterile salariale ce se vor acorda în anul 2006 personalului contractual din unităţile sanitare publice din sectorul sanitar ( PLX 309/2006), adoptat de către Senat în şedinţa din 12 aprilie 2006  şi  trimisă comisiilor spre examinare,  în fond,  în procedură obişnuită, cu adresa nr.PLX  309  din 18 aprilie 2006, Camera Deputaţilor fiind  Cameră decizională.


La întocmirea raportului, comisiile au avut în vedere avizul Comisiei pentru buget, finanţe şi bănci nr.271/9.05.2006 şi avizul Consiliului Legislativ nr.125/25.01.2006.

În raport de obiectul şi conţinutul său, proiectul de lege face parte din categoria legilor ordinare, în conformitate cu prevederile articolului 73 din Constituţia României, republicată.

               PREŞEDINTE,                                                    PREŞEDINTE,

 DEP.ACAD.DR.MIRCEA IFRIM                            DEP.STELIAN DUŢU

RAPORT  COMUN
asupra proiectului de Lege pentru aprobarea Ordonanţei Guvernului nr.23/2006 privind creşterile salariale ce se vor acorda în anul 2006 personalului contractual din unităţile sanitare publice din sectorul sanitar 

(PLX 309/2006)
1. Cu adresa nr.PLX 309  din 18 aprilie 2006, Comisia pentru sănătate şi familie şi Comisia pentru muncă şi protecţie socială au fost sesizate cu dezbaterea , în procedură obişnuită, a proiectului de Lege pentru aprobarea Ordonanţei Guvernului nr.23/2006 privind creşterile salariale ce se vor acorda în anul 2006 personalului contractual din unităţile sanitare publice din sectorul sanitar ( PLX 309/2006), adoptat de Senat în şedinţa din 12 aprilie 2006,  Camera Deputaţilor fiind Cameră decizională.
La întocmirea raportului, comisiile au avut în vedere avizul Comisiei pentru buget, finanţe şi bănci nr.271/9.05.2006 şi avizul Consiliului Legislativ nr.125/25.01.2006.
Prezentul proiect de lege are ca obiect creşterile salariale ce se vor acorda în anul 2006 personalului contractual din unităţile sanitare publice din sectorul sanitar .

La art.33 din Ordonanţa de urgenţă a Guvernului nr.115/2004, aprobată cu modificări şi completări prin Legea nr.125/2005, cu modificările ulterioare , se prevede că salariile de bază prevăzute în ordonanţa de urgenţă se vor actualiza prin aplicarea creşterilor salariale acordate în conformitate cu prevederile legale.

În contextul acestor reglementări se propune ca personalul contractual din unităţile sanitare publice din sectorul sanitar să beneficieze în anul 2006 de majorarea salariilor de bază în două etape, respectiv cu 5 % începând cu 1 februarie 2006 faţă de nivelul din luna ianuarie 2006 şi cu 6 % începând cu data de 1 septembrie 2006 faţă de nivelul din luna august 2006.
Comisiile propun Plenului Camerei Deputaţilor spre dezbatere şi adoptare proiectul de lege, care face obiectul raportului.
2. Proiectul de lege  face parte din categoria legilor ordinare , potrivit prevederilor articolului 73 din Constituţia României, republicată.

3. La lucrările comisiilor din zilele de 30.05.2006 şi 6.06.2006 au fost prezenţi 34 de deputaţi, 2 fiind absenţi.
Raportul comun a fost adoptat în unanimitate.
5. Proiectul de lege, potrivit art.75 din Constituţia României, republicată şi art.92 alin.(9) din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterilor, Comisia pentru sănătate şi familie şi Comisia pentru muncă şi protecţie socială propun Plenului  Camerei Deputaţilor admiterea fără modificări a proiectului de Lege pentru aprobarea Ordonanţei Guvernului nr.23/2006 privind creşterile salariale ce se vor acorda în anul 2006 personalului contractual din unităţile sanitare publice din sectorul sanitar ( PLX 309/2006), în forma adoptată de către Senat.
               PREŞEDINTE,                                                    PREŞEDINTE,

 DEP.ACAD.DR.MIRCEA IFRIM                            DEP.STELIAN DUŢU

